23.2.2007 Den Europæiske Unions Tidende L 56/1 (Retsakter vedtaget i henhold til traktaterne om oprettelse af Det Europæiske Fællesskab/Euratom, hvis offentliggørelse er obligatorisk) FORORDNINGER RÅDETS FORORDNING (EF) Nr. 129/2007 af 12. februar 2007 om sikring af toldfri behandling af specificerede aktive farmaceutiske ingredienser på WHO's liste over internationale ikke-navnebeskyttede navne (INN) og af specificerede varer, der anvendes til fremstilling af farmaceutiske færdigvarer, og om ændring af bilag I til forordning (EØF) nr. 2658/87 RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 133, under henvisning til forslag fra Kommissionen, og ud fra følgende betragtninger: (1) Under forhandlingerne i Uruguay-runden vedtog Fælles- skabet og en række lande, at der bør indrømmes toldfri behandling for farmaceutiske varer henhørende under kapitel 30 i det harmoniserede system (HS) og HS-position 2936, 2937, 2939 og 2941 og for nærmere angivne aktive farmaceutiske ingredienser med internationale ikke-navne- beskyttede navne (INN) fra Verdenssundhedsorganisationen (WHO) samt for nærmere angivne salte, estere og hydrater af sådanne varer og desuden for nærmere angivne varer, der anvendes til produktion og fremstilling af farmaceutiske færdigvarer. (2) Resultaterne af drøftelserne som gengivet i referatet blev indarbejdet i deltagernes toldlister, der er bilagt Marrakesh- protokollen til GATT 1994. (3) Deltagerne konkluderede, at repræsentanterne for de medlemmer af Verdenshandelsorganisationen (WTO), der deltog i drøftelserne, skal mødes inden for rammerne af WTO's Råd for Handel med Varer, sædvanligvis mindst én gang hvert tredje år, for at revidere varedækningen med henblik på ved konsensus at tilføje yderligere farmaceutiske varer, der ikke længere skal belægges med told. (4) Iløbet af tre sådanne revisioner blev det konkluderet, at der bør indrømmes behandling med toldfritagelse af yderligere et bestemt antal INN og mellemprodukter, der bruges til produktion og fremstilling af farmaceutiske færdigvarer, at visse af disse mellemstoffer bør overføres til listen over INN, og at listen over nærmere bestemte præfikser og suffikser for salte, estere eller hydrater af INN bør udvides. (5) Rådets forordning (EØF) nr. 2658/87 af 23. juli 1987 om told- og statistikcnomenklaturen og den fælles toldtarif (!) har indført den kombinerede nomenklatur og fastsat den fælles toldtarifs konventionelle toldsatser. (6) Forordning (EØF) nr. 2658/87 bør ændres i overens- stemmelse hermed — UDSTEDT FØLGENDE FORORDNING: Artikel 1 Fra den 1. januar 2007 indrømmer Fællesskabet toldfritagelse for de i bilag I angivne INN. Artikel 2 Listen over præfikser og suffikser, som i forbindelse med INN beskriver de salte, estere eller hydrater af INN, som også er berettigede til behandling med toldfritagelse, under forudsætning af at disse kan tariferes under samme 6-cifrede HS-underposi- tioner som de tilsvarende INN, erstattes fra den 1. januar 2007 med listen i bilag II. ()) EFT L 256 af 7.9.1987, s. 1. Senest ændret ved forordning (EF) nr. 1930/2006 (EFT L 406 af 30.12.2006, s. 9).